钦定古今图书集成/明伦汇编/闺媛典/第323卷 > 皇清五十六 > 谭布机女
## 钦定古今图书集成/明伦汇编/闺媛典/第323卷 > 皇清五十六 > 谭布机女

按《阳江县志》：“谭布机女年五岁，许聘万化子。七年而万化子夭折，女悲哀号泣，绝粒数日。年及笄，父母将择婿，女严辞拒绝，遂具鸡絮展拜万子墓，往其家事万化。夫妇之死靡他。会沿海内徙，饥馑洊臻，万化夫妇及父母相继沦没，兄弟离散。女依舅氏谢博家，纺绩以餬其口，终无怨言。康熙五年，年三十有七而卒。” 及葬，白鹤数千绕墓飞翔，终日而去。